Sophia Karen Edem Ackuaku

Sophia Karen Edem Ackuaku nyɛla Ghana siyaasa nira ŋun be  Seventh Parliament of the Fourth Republic of Ghana ka zaani n-tiri Domeabra-Obom Constituency din be Greater Accra Region, National Democratic Congress ka tumdi n-tira.

 O piligu 
Bɛ daa dɔɣi la Ackuaku silimiin goli 7 October 1972. Ka o zooi  Anyako din be Volta Region,Ghana. Ackuaku nyɛla ŋun  bɔ baŋsim pam ka deei shɛhira gbana kamani: "public relation, advertisement and marketing"  Ghana Institute of Journalism ka o deei li. O lahi mali "diploma in social work",School of Social Work in Osu-Accra  ka o daa deei li nj-ti pahi  Dutch yɛltɔɣa yɛlibu viɛnyɛla shɛhira gbaŋ, "Zadkine College in Rotterdam, Holland" ka o daa deei li. Ackuaku lahi mali toondaan tali shɛhira gbaŋ, human rights and HIV/AIDS,Ark Foundation in Ghana ka o daa deei li.

 Siyaasa 
Sohia daa kpaɣri m-bɔ Domeabra-Obom Constituency jintɔri kuɣu yuuni  2016 Ghana piibu piibu ni. O mini niriba anahi n-daa kpaɣiri,bɛ yuya n-nyɛ; Darison Barba Mohammed, New Patriotic Party nira, Ekow Jones Mensah ŋun nyɛ Conventions People's Party nira, Gideon Dudu ŋun zani n-ti Progressive People's Party n-ti pahi Pius Kwame Fiakuna ŋun daa zani o gama zuɣu. O daa di mi ni vooti kalinli 14,301 vooti kalinli21,506 puuni, ka di zani nti 68.3% .Saha ŋɔ o be la "Food, Agriculture and Cocoa Affairs Committee" n-ti pahi  "Poverty Reduction Strategy Committee".

 Yuuni 2020 piibu- piibu 
Hon. Sophia nyɛla ninvuɣ so ŋun daa kpaɣiri m-bo Domeabra- Obom piibu- piibu yaɣili jintɔri kuɣ zaŋ n-ti National Democratic Congress yuuni 2020 Ghana nim piibu- piibu ka daa di jintɔri kuɣ ŋɔ ni kalinli din yiɣisi 22, 083 ka di zani kɔbigi puuni vaabu 60. 46% ninvuɣ shɛba ban daa niŋ piibu- piibu ŋɔ puuni. O daa nya la nasara ka che Philip E. K Doe zaŋ n-ti New Patriotic Party ŋun daa nya kalinli din yiɣisi 13, 989 ka di zani kɔbigi puuni vaabu 38.30% n-ti pahi jintɔra zaŋ n-ti Progressive People's Party Duodu Gideon daa nya kalinli din yiɣisi 454 ka di zani kɔbigi puuni vaabu 1.24% ninvuɣ shɛba ban daa niŋ lala piibu- piibu ŋɔ puuni. 

 Tuma 
Ackuaku's tum yaɣa pam. O Ni nyɛ jintɔra Ghana jintɔri duu,o be la "Food, Agriculture and Cocoa Affairs Committee" ka lahi be  "Poverty Reduction Strategy  Committee" jintɔri duu. Pɔi ka o lee jintɔra,o daa nyɛla "deputy executive director" m-be Ghana National Service Scheme, bini din gbaai yuuni 2013 hali ni yuuni 2016. Yuuni 2004 zaŋ chaŋ yuuni 2013 o daa nyɛla "managing director" n-ti Eligreen/Amsos Ghana Limited. Pɔi ni din bɔŋo o daa nyɛla "deputy manager" m-be Golden Souvenir Lotto din be Northern Region of Ghana bini din gbaai yuuni 1995 hali ni yuuni 2000 ka daa lahi nyɛ "FBWE focal" nira n-ti Federation of Business Women Entrepreneurs bini din gbaai yuuni 2001 hali ni yuuni 2010.

 O biɛhigu 
Sophia Karen Edem Ackuaku mali la yidana ni bihi anu. O nyɛla Dolodolo nira.

 Kundivihira 

Pubu:Lahabaya zaa
Pubu:Siyaasa niriba
Pubu:Ninsala ŋun na be o nyɛvuli ni
Pubu:Jintɔra
Pubu:8th Parliament of the 4th Republic of Ghana